CELEX: 32010D0477
Language: hu
Date: 2010-05-19 00:00:00
Title: Az Európai Parlament és a Tanács 477/2010/EU határozata ( 2010. május 19. ) az egyes élő állatoknak és azok friss húsának a Közösségbe történő behozatalára feljogosított harmadik országok vagy harmadik országok részei jegyzékének megállapításáról, valamint az állat- és közegészségügyi feltételek és a szükséges állatorvosi bizonyítványok meghatározásáról szóló 79/542/EGK tanácsi határozat hatályon kívül helyezéséről

2.6.2010   
            
            
               HU
            
            
               Az Európai Unió Hivatalos Lapja
            
            
               L 135/1
            
         AZ EURÓPAI PARLAMENT ÉS A TANÁCS 477/2010/EU HATÁROZATA
   (2010. május 19.)
   az egyes élő állatoknak és azok friss húsának a Közösségbe történő behozatalára feljogosított harmadik országok vagy harmadik országok részei jegyzékének megállapításáról, valamint az állat- és közegészségügyi feltételek és a szükséges állatorvosi bizonyítványok meghatározásáról szóló 79/542/EGK tanácsi határozat hatályon kívül helyezéséről
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 43. cikke (2) bekezdésére és 168. cikke (4) bekezdésének b) pontjára,
   tekintettel az Európai Bizottság javaslatára,
   tekintettel az Európai Gazdasági és Szociális Bizottság véleményére (1),
   a Régiók Bizottságával folytatott konzultációt követően,
   rendes jogalkotási eljárás keretében (2),
   mivel:
   
               (1)
            
            
               A szarvasmarha-, juh- és kecskefélék, valamint a sertések, a friss hús és a húsipari termékek harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK tanácsi irányelv (3) előírta azon országok vagy országrészek jegyzékének összeállítását, amelyekből a tagállamoknak engedélyezniük kell egyes élő állatoknak és egyes állatok friss húsának behozatalát.
            
         
               (2)
            
            
               Ennek megfelelően elfogadásra került az egyes élő állatoknak és azok friss húsának a Közösségbe történő behozatalára feljogosított harmadik országok vagy harmadik országok részei jegyzékének megállapításáról, valamint az állat- és közegészségügyi feltételek és a szükséges állatorvosi bizonyítványok meghatározásáról szóló, 1976. december 21-i 79/542/EGK tanácsi határozat (4). Az említett határozat megállapítja az élő állatoknak – a lóféléket kivéve – az Unióba történő behozatalára és az ilyen állatok – beleértve a lóféléket is – friss húsának, kivéve a húskészítményeket, behozatalára vonatkozó egészségügyi feltételeket. A határozat I. és II. melléklete meghatározza azon harmadik országok vagy országrészek jegyzékeit is, amelyekből egyes élő állatok és azok friss húsa az Unióba behozható, valamint az állat-egészségügyi bizonyítványok mintáit.
            
         
               (3)
            
            
               Az említett határozat elfogadása óta számos új állat- és közegészségügyi követelményt állapítottak meg más közösségi jogszabályok, beleértve az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvet (5), az egyes élő patás állatok Közösségbe történő behozatalára, valamint a Közösségen történő átszállítására vonatkozó állat-egészségügyi szabályok megállapításáról szóló, 2004. április 26-i 2004/68/EK tanácsi irányelvet (6), valamint az élelmiszer-higiéniáról szóló, 2004. április 29-i 852/2004/EK európai parlamenti és tanácsi rendeletet (7), az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendeletet (8), az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályok megállapításáról szóló, 2004. április 29-i 854/2004/EK európai parlamenti és tanácsi rendeletet (9), végül a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendeletet (10).
            
         
               (4)
            
            
               Az említett közösségi jogi aktusok új szabályozási keretet alkotnak ezen a területen, és a 2004/68/EK irányelv hatályon kívül is helyezte a 72/462/EGK irányelvet.
            
         
               (5)
            
            
               A 2004/68/EK irányelv 20. cikke előírja, hogy az élő állatok, hús és húsipari készítmények behozataláról a 72/462/EGK irányelv alapján elfogadott határozatoknak – többek között a 79/542/EGK határozatnak – megfelelően megállapított végrehajtási szabályoknak mindaddig hatályban kell maradniuk, amíg azokat fel nem váltják az új szabályozási keret alapján elfogadott intézkedések.
            
         
               (6)
            
            
               Ezenkívül az emberi fogyasztásra szánt egyes állati eredetű termékek előállítására és forgalomba hozatalára vonatkozó élelmiszer-higiéniai és állat-egészségügyi feltételekről szóló egyes irányelvek hatályon kívül helyezéséről szóló, 2004. április 21-i 2004/41/EK európai parlamenti és tanácsi irányelv (11) 4. cikkének (3) bekezdése előírja, hogy a szükséges rendelkezéseknek a 852/2004/EK rendelet, a 853/2004/EK rendelet, a 854/2004/EK rendelet vagy a 2002/99/EK irányelv alapján történő elfogadásáig a 72/462/EGK irányelv alapján elfogadott végrehajtási szabályokat továbbra is alkalmazni kell.
            
         
               (7)
            
            
               Az egyes élő állatok és friss hús Európai Unióba történő behozatalára feljogosított harmadik országok, területek vagy ezek részei jegyzékének, valamint az állatorvosi bizonyítványokra vonatkozó követelmények megállapításáról szóló, 2010. március 12-i 206/2010/EU bizottsági rendelet (12) az állatorvosi bizonyítványokra vonatkozó követelményeket és egyéb rendelkezéseket tartalmaz, amelyek figyelembe veszik az új szabályozási keretet, és a 79/542/EGK határozatban foglaltak helyébe lépnek. Az említett rendelet hatálybalépésének időpontjától kezdve ezért a 79/542/EGK határozat hatályát veszti, és a továbbiakban nem alkalmazandó.
            
         
               (8)
            
            
               Az uniós jogszabályok egyértelműsége és átláthatósága érdekében a 79/542/EGK határozatot kifejezetten hatályon kívül kell helyezni az említett időponttal kezdődő hatállyal,
            
         ELFOGADTA EZT A HATÁROZATOT:
   1. cikk
   A 79/542/EGK határozat 2010. április 9-én hatályát veszti.
   A hatályon kívül helyezett határozatra való hivatkozásokat a 206/2010/EU rendeletre való hivatkozásként kell értelmezni.
   2. cikk
   Ennek a határozatnak a tagállamok a címzettjei.
   
      Kelt Strasbourgban, 2010. május 19-én.
      
         
            az Európai Parlament részéről
         
         
            az elnök
         
         J. BUZEK
      
      
         
            a Tanács részéről
         
         
            az elnök
         
         D. LÓPEZ GARRIDO
      
   
   
      (1)  2009. december 16-i vélemény (a Hivatalos Lapban még nem tették közzé).
   
      (2)  Az Európai Parlament 2010. március 25-i álláspontja (a Hivatalos Lapban még nem tették közzé) és a Tanács 2010. április 26-i határozata.
   
      (3)  HL L 302., 1972.12.31., 28. o.
   
      (4)  HL L 146., 1979.6.14., 15. o.
   
      (5)  HL L 18., 2003.1.23., 11. o.
   
      (6)  HL L 139., 2004.4.30., 321. o.
   
      (7)  HL L 139., 2004.4.30., 1. o.
   
      (8)  HL L 139., 2004.4.30., 55. o.
   
      (9)  HL L 139., 2004.4.30., 206. o.
   
      (10)  HL L 165., 2004.4.30., 1. o.
   
      (11)  HL L 157., 2004.4.30., 33. o.
   
      (12)  HL L 73., 2010.3.20., 1. o.